HU Az Európai Unió Hivatalos Lapja L 54/47

A BIZOTTSÁG HATÁROZATA

(2006. február 16.)

az állategészségüggyel és az élő állatokkal kapcsolatos területen egyes közösségi referencialaboratóriumok működéséhez nyújtott 2006. évi pénzügyi támogatásról

(az értesítés a C(2006) 418. számú dokumentummal történt)

(Csak az angol, a dán, a francia, a német, a spanyol és a svéd nyelvű szöveg hiteles)

(2006/141/EK)

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel az állat-egészségügyi kiadásokról szóló, 1990. június 26-i 90/424/EGK tanácsi határozatra (1) és különösen annak 28. cikke (2) bekezdésére,

mivel:

(1) Közösségi pénzügyi támogatást kell nyújtani a Közösség által kijelölt referencialaboratóriumoknak annak érdekében, hogy támogassák azokat a következő irányelvekben és határozatokban megállapított feladatok végrehajtása során: — a klasszikus sertéspestis elleni védekezésre irányuló közösségi intézkedésekről szóló, 2001. október 23-i 2001/89/EK tanácsi irányelvben (2), — a Newcastle-betegség (baromfipestis) elleni védekezésre irányuló közösségi intézkedések bevezetéséről szóló, 1992. július 14-i 92/66/EGK tanácsi irányelvben (3), — a madárinfluenza (klasszikus baromfipestis) elleni védekezésre irányuló közösségi intézkedések bevezetéséről szóló, 1992. május 19-i 92/40/EGK tanácsi irányelvben (4), — az egyes állatbetegségek elleni védekezésre irányuló általános közösségi intézkedések, valamint a sertések hólyagos betegségére vonatkozó külön intézkedések bevezetéséről szóló, 1992. december 17-i 92/119/EGK tanácsi irányelvben (5), — az egyes halbetegségek elleni védekezés céljából közösségi minimumintézkedések bevezetéséről szóló, 1993. június 24-i 93/53/EGK tanácsi irányelvben (6), — a kéthéjú kagylókat érintő egyes betegségek elleni védekezés céljából közösségi minimumintézkedések bevezetéséről szóló, 1995. december 22-i 95/70/EK tanácsi irányelvben (7), — az afrikai lópestis elleni küzdelemre irányuló ellenőrzési szabályok és intézkedések meghatározásáról szóló, 1992. április 29-i 92/35/EGK tanácsi irányelvben (8), — a kéknyelvbetegség elleni védekezésre és felszámolására vonatkozó külön rendelkezések megállapításáról szóló, 2000. november 20-i 2000/75/EK tanácsi irányelvben (9), — a veszettség elleni vakcinák hatékonyságát figyelemmel kísérő szerológiai vizsgálatok egységesítéséhez szükséges szempontok megállapításáért felelős különleges intézet kijelöléséről szóló, 2000. március 20-i 2000/258/EK tanácsi határozatban (10), — az afrikai sertéspestis elleni védekezésre vonatkozó külön rendelkezések megállapításáról, valamint a fertőző sertésbénulás (Teschen-betegség) és az afrikai sertéspestis tekintetében a 92/199/EK irányelv módosításáról szóló, 2002. június 27-i 2002/60/EK tanácsi irányelvben (11), — a szarvasmarhafélék fajtatiszta tenyészállataira vonatkozó vizsgálati módszerek és eredmények értékelésének egységesítéséért felelős referenciatestület kijelöléséről szóló, 1996. július 23-i 96/463/EK tanácsi határozatban (12).

(2) A közösségi pénzügyi támogatás kifizetésének feltétele a tervezett intézkedések hatékony végrehajtása, valamint az, hogy a hatóságok biztosítsanak minden szükséges információt a megállapított határidőn belül.

(3) Költségvetési okok miatt a közösségi támogatást egyéves időtartamra nyújtják.

(4) Ugyanezen időszakon belül néhány esetben kiegészítő pénzügyi támogatást kell nyújtani a közösségi referencialaboratóriumok felelősségi körébe tartozó éves szeminárium szervezésére.

(5) A Bizottság értékelte a közösségi referencialaboratóriumok által 2006-ra benyújtott munkaprogramokat és költségvetési előirányzatokat.

(6) Az állategészségügy területén a közösségi célkitűzések megvalósítását támogató munkaprogramok jelentősége fényében célszerű a közösségi referencialaboratóriumoknál felmerülő támogatható költségekhez a közösségi hozzájárulás mértékét 100 %-ban megállapítani, minden egyes laboratórium esetén egy maximális összeg erejéig.

(7) A közös agrárpolitika finanszírozásáról szóló, 1999. május 17-i 1258/1999/EK tanácsi rendelet (13) 3. cikkének (2) bekezdése értelmében a közösségi szabályoknak megfelelően vállalt állat- és növény-egészségügyi intézkedéseket az Európai Mezőgazdasági Orientációs és Garanciaalap Garanciarészlege finanszírozza; pénzügyi ellenőrzési célokra az 1258/1999/EK tanácsi rendelet 8. és 9. cikkét kell alkalmazni.

(8) A 90/424/EGK határozat 28. cikke alapján a közösségi referencialaboratóriumoknak nyújtott közösségi pénzügyi támogatásról szóló, 2004. január 29-i 156/2004/EK bizottsági rendelet (14) megállapítja a 90/424/EGK határozat 28. cikke alapján támogatásban részesülő közösségi referencialaboratóriumok támogatható kiadásait, valamint a kiadások benyújtására és az ellenőrzések végrehajtására vonatkozó eljárásokat.

(9) Az e határozatban előírt intézkedések összhangban vannak az Élelmiszerlánc- és Állat-egészségügyi Állandó Bizottság véleményével,

ELFOGADTA EZT A HATÁROZATOT:

1. cikk

A klasszikus sertéspestis esetében a Közösség pénzügyi támogatást nyújt Németországnak a 2001/89/EK irányelv IV. mellékletében említett feladatoknak az Institut für Virologie der Tierärztlichen Hochschule (Hannover, Németország) általi végrehajtására.

A közösségi pénzügyi támogatás az Institut für Virologie der Tierärztlichen Hochschule munkaprogramjának végrehajtása során felmerülő támogatható költségek 100 %-a, maximális összege a 2006. január 1-jétőldecember 31-ig terjedő időszakra 202 000 euro.

A klasszikus sertéspestissel kapcsolatos diagnosztikai technikákról szóló szakmai szemináriumnak az Institut für Virologie der Tierärztlichen Hochschule általi megszervezése esetében a közösségi pénzügyi támogatás a támogatható költségek 100 %-a, maximális összege 18 000 euro.

2. cikk

A Newcastle-betegség (baromfipestis) esetében a Közösség pénzügyi támogatást nyújt az Egyesült Királyságnak a 92/66/EGK irányelv V. mellékletében említett feladatoknak a Central Veterinary Laboratory (Addlestone, Egyesült Királyság) általi végrehajtására.

A közösségi pénzügyi támogatás a Central Veterinary Laboratory munkaprogramjának végrehajtása során felmerülő támogatható költségek 100 %-a, maximális összege a 2006. január 1-jétőldecember 31-ig terjedő időszakra 70 000 euro.

3. cikk

A madárinfluenza esetében a Közösség pénzügyi támogatást nyújt az Egyesült Királyságnak a 92/40/EGK irányelv V. mellékletében említett feladatoknak a Central Veterinary Laboratory (Addlestone, Egyesült Királyság) általi végrehajtására.

A közösségi pénzügyi támogatás a Central Veterinary Laboratory munkaprogramjának végrehajtása során felmerülő támogatható költségek 100 %-a, maximális összege a 2006. január 1-jétőldecember 31-ig terjedő időszakra 300 000 euro.

4. cikk

A sertések hólyagos betegsége esetében a Közösség pénzügyi támogatást nyújt az Egyesült Királyságnak a 92/119/EGK irányelv III. mellékletében említett feladatoknak a Pirbright Laboratory (Egyesült Királyság) általi végrehajtására.

A közösségi pénzügyi támogatás a Pirbright Laboratory munkaprogramjának végrehajtása során felmerülő támogatható költségek 100 %-a, maximális összege a 2006. január 1-jétőldecember 31-ig terjedő időszakra 100 000 euro.

5. cikk

A halbetegségek esetében a Közösség pénzügyi támogatást nyújt Dániának a 93/53/EGK irányelv C. mellékletében említett feladatoknak a Danish Institute for Food and Veterinary Research (Århus, Dánia) általi végrehajtására.

A közösségi pénzügyi támogatás a Danish Institute for Food and Veterinary Research munkaprogramjának végrehajtása során felmerülő támogatható költségek 100 %-a, maximális összege a 2006. január 1-jétőldecember 31-ig terjedő időszakra 145 000 euro.

6. cikk

A kéthéjú kagylókat érintő betegségek esetében a Közösség pénzügyi támogatást nyújt Franciaországnak a 95/70/EK irányelv B. mellékletében említett feladatoknak az IFREMER (La Tremblade, Franciaország) általi végrehajtására.

A közösségi pénzügyi támogatás az IFREMER munkaprogramjának végrehajtása során felmerülő támogatható költségek 100 %-a, maximális összege a 2006. január 1-jétőldecember 31-ig terjedő időszakra 90 000 euro.

7. cikk

Az afrikai lópestis esetében a Közösség pénzügyi támogatást nyújt Spanyolországnak a 92/35/EGK irányelv I. mellékletében említett feladatoknak a Laboratorio central de veterinaria de Algete (Madrid, Spanyolország) általi végrehajtására.

A közösségi pénzügyi támogatás a Laboratorio central de veterinaria de Algete munkaprogramjának végrehajtása során felmerülő támogatható költségek 100 %-a, maximális összege a 2006. január 1-jétőldecember 31-ig terjedő időszakra 20 000 euro.

Az afrikai lópestissel kapcsolatos diagnosztikai technikákról szóló szakmai szemináriumnak a Laboratorio central de veterinaria de Algete általi megszervezése esetében a közösségi pénzügyi támogatás a támogatható költségek 100 %-a, maximális összege 20 000 euro.

8. cikk

A kéknyelvbetegség esetében a Közösség pénzügyi támogatást nyújt az Egyesült Királyságnak a 2000/75/EK irányelv II. mellékletében említett feladatoknak a Pirbright Laboratory (Egyesült Királyság) általi végrehajtására.

A közösségi pénzügyi támogatás a Pirbright Laboratory munkaprogramjának végrehajtása során felmerülő támogatható költségek 100 %-a, maximális összege a 2006. január 1-jétőldecember 31-ig terjedő időszakra 175 000 euro.

A kéknyelvbetegséggel kapcsolatos diagnosztikai technikákról szóló szakmai szemináriumnak a Pribright Laboratory általi megszervezése esetében a közösségi pénzügyi támogatás a támogatható költségek 100 %-a, maximális összege 25 000 euro.

9. cikk

A veszettség elleni vakcinázással kapcsolatos szerológiai vizsgálatok esetében a Közösség pénzügyi támogatást nyújt Franciaországnak a 2000/258/EK határozat II. mellékletében említett feladatoknak az A.F.S.S.A. (Nancy, Franciaország) általi végrehajtására.

A közösségi pénzügyi támogatás a nancy-i A.F.S.S.A. munkaprogramjának végrehajtása során felmerülő támogatható költségek 100 %-a, maximális összege a 2006. január 1-jétőldecember 31-ig terjedő időszakra 165 000 euro.

10. cikk

Az afrikai sertéspestis esetében a Közösség pénzügyi támogatást nyújt Spanyolországnak a 2002/60/EK irányelv V. mellékletében említett feladatoknak a Centro de Investigación en Sanidad Animal de Valdeolmos (Madrid, Spanyolország) általi végrehajtására.

A közösségi pénzügyi támogatás a Centro de Investigación en Sanidad Animal munkaprogramjának végrehajtása során felmerülő támogatható költségek 100 %-a, maximális összege a 2006. január 1-jétőldecember 31-ig terjedő időszakra 100 000 euro.

11. cikk

A szarvasmarhafélék fajtatiszta tenyészállataira vonatkozó eredmények értékelése, valamint a különböző vizsgálati módszerek harmonizálása esetében a Közösség pénzügyi támogatást nyújt Svédországnak a 96/463/EK határozat II. mellékletében említett feladatoknak az INTERBULL Centre (Uppsala, Svédország) általi végrehajtására.

A közösségi pénzügyi támogatás az INTERBULL Centre munkaprogramjának végrehajtása során felmerülő támogatható költségek 100 %-a, maximális összege a 2006. január 1-jétőldecember 31-ig terjedő időszakra 65 000 euro.

12. cikk

Ennek a határozatnak a Dán Kirányság, a Németországi Szövetségi Köztársaság, a Spanyol Királyság, a Francia Köztársaság, a Svéd Királyság, valamint Nagy-Britannia és Észak-Írország Egyesült Királysága a címzettjei.

Kelt Brüsszelben, 2006. február 16-án. a Bizottság részéről Markos KYPRIANOU a Bizottság tagja

(1) HL L 224., 1990.8.18., 19. o. A legutóbb a 806/2003/EK rendelettel (HL L 122., 2003.5.16., 1. o.) módosított határozat.

(2) HL L 316., 2001.12.1., 5. o. A 2003-as csatlakozási okmánnyal módosított irányelv.

(3) HL L 260., 1992.9.5., 1. o. A legutóbb a 2003-as csatlakozási okmánnyal módosított irányelv.

(4) HL L 167., 1992.6.22., 1. o. A legutóbb a 2003-as csatlakozási okmánnyal módosított irányelv.

(5) HL L 62., 1993.3.15., 69. o. A legutóbb a 2003-as csatlakozási okmánnyal módosított irányelv.

(6) HL L 175., 1993.7.19., 23. o. A legutóbb a 2003-as csatlakozási okmánnyal módosított irányelv.

(7) HL L 332., 1995.12.30., 33. o. A legutóbb a 2003-as csatlakozási okmánnyal módosított irányelv.

(8) HL L 157., 1992.6.10., 19. o. A legutóbb a 2003-as csatlakozási okmánnyal módosított irányelv.

(9) HL L 327., 2000.12.22., 74. o.

(10) HL L 79., 2000.3.30., 40. o. A 2003/60/EK bizottsági határozattal (HL L 23., 2003.1.28., 30. o.) módosított irányelv.

(11) HL L 192., 2002.7.20., 27. o. A 2003-as csatlakozási okmánnyal módosított irányelv.

(12) HL L 192., 1996.8.2., 19. o.

(13) HL L 160., 1999.6.26., 103. o.

(14) HL L 27., 2004.1.30., 5. o.